1975-ös Copa América
Az 1975-ös Copa América a 30. kiírása volt a dél-amerikai válogatottak első számú tornájának. Ez volt az első torna Copa América néven. A torna lebonyolítása is megváltozott. Nem volt házigazda, a mérkőzéseket mind a 10 részt vevő országban játszották, a torna is bő 3 hónapig tartott. A 10 résztvevőből 9 csapat 3 csoportban csoportmérkőzéseket játszott, amelyekből az első helyezettek jutottak az elődöntőbe. Az elődöntőben csatlakozott a tizedik résztvevő, a címvédő Uruguay.